Mandela se liggaam geskuifNelson Mandela op 2 Junie 2009 Foto: Nelson Mandela-stigting/SAPA Die liggaam van voormalige president Nelson Mandela is na 1 Militêre Hospitaal in Pretoria oorgeplaas, het SABC Radio Vrydag berig. Pres. Jacbob Zuma het Donderdagaand aangekondig dat Mandela omstreeks 20:50 in Johannesburg heengegaan het. Hy het gesê Mandela sal ‘n staatsbegrafnis ontvang en het beveel dat alle vlae Vrydag halfstok sal hang en só sal bly tot ná die begrafnis. “Hy rus nou, hy is vol vrede. Ons nasie het ons grootste seun verloor,” het Zuma gesê.